L’Agrupació de Falles lliura els Trofeus de les seues diferents competicions
2025-07-24

L’Agrupació de Falles de Burjassot, presidida per Iván Heredia, viurà un cap de setmana de gran activitat, ja que lliurarà, comptant amb la col·laboració de la Regidoria de Falles, dirigida per Estefanía Ballesteros, els trofeus de les seues diferents competicions. Trofeus que es lliuraran tant als infantils com als components de les comissions de majors.

Així, la primera cita serà en la Vila del Pilar el divendres 15 de desembre a les 21 hores quan començarà el sopar per a, a les 22:30 hores, donar pas a l’acte de lliurament dels trofeus dels majors. La fi de festa serà a càrrec de Djorques.

Dos dies més tard, el diumenge 17 de desembre a partir de les 10 hores i, en aquest cas en el Centre Cultural Tívoli, es procedirà al lliurament dels trofeus infantils. El matí serà molt especial per a tots els assistents, ja que a més del lliurament de trofeus, hi haurà una festa infantil per a tots els participants en l’acte en el qual no faltarà la música, els balls, les sorpreses i la màgia.